দেলি সালতানাত
আচেহর শাসক ১৫শ শতাব্দীর মধ্যভাগে ইসলাম গ্রহণ করেন। আলি মুগায়াত শাহ আচেহ সালতানাত প্রতিষ্ঠা করেছিলেন। তিনি ১৫২০ খ্রিষ্টাব্দে উত্তর সুমাত্রায় তার নিয়ন্ত্রণ প্রতিষ্ঠার জন্য অভিযান শুরু করেন। সুলতান ইসকান্দার মুদা তার অভিযানের মাধ্যমে আচেহর সীমানা বৃদ্ধি করেন। ১৬১২ খ্রিষ্টাব্দে দেলি পরাজিত হয় এবং আচেহর অন্তর্গত হয়। ১৮৬১ খ্রিষ্টাব্দে ডাচদের হস্তক্ষেপের পরের বছর ডাচ ইস্ট ইন্ডিয়া কোম্পানির সাথে সন্ধি হয় যা আচেহ ও সিয়াকের কাছ থেকে দেলির স্বাধীনতা স্বীকার করতে সহায়তা করে। এটি বর্তমানে ইন্দোনেশিয়ার অংশ। মেদানের ইতিহাসে সালতানাত প্রতীক হিসেবে টিকে রয়েছে।
সুলতান বিন বাজাদ আল উতাইবি
সুলতান বিন বাজাদ বিন হামিদ আল উতাইবি (আরবি: سلطان بن بجاد بن حميد العتيبي) ছিলেন সৌদি আরবের সাবেক ইখওয়ান যোদ্ধাদলের নেতা। ১৯১০ থেকে ১৯২৭ সালের মধ্যে তার সেনাদল রাজা আবদুল আজিজ ইবনে সৌদকে সামরিক সহায়তা দেয়। সহকর্মী ও বন্ধু ফয়সাল আল দাউয়িশের সাথে তিনি ইখওয়ান সদস্যদের নিয়ে আল হাসা, হাইল, আল বাহা, জিজান, আসির, মক্কা ও জেদ্দায় সামরিক অভিযানের নেতৃত্ব দেন। নিরক্ষর হলেও তিনি ধার্মিক ছিলেন। রাজার শত্রুদের বিরুদ্ধে তিনি লড়াই করেছেন।